সুলতান ওমর আলি সাইফুদ্দিন মসজিদ
সুলতান ওমর আলি সাইফুদ্দিন মসজিদ(ইংরেজি:Sultan Omar Ali Saifuddin Mosque) ব্রুনাইয়ের রাজধানী বন্দর সেরি বেগাওয়ানে অবস্থিত একটি রাজকীয় মসজিদ। এটি সমগ্র প্রশান্ত মহাসাগরীয় এশিয়া অঞ্চলের অন্যতম দৃষ্টিনন্দন মসজিদ এবং একটি প্রধান পর্যটক-আকর্ষণস্থল । ব্রুনাইয়ের জনগণ এটিকে তাদের দেশের অন্যতম দর্শনীয় স্থান মনে করেন। ব্রুনাইয়ের ২৮তম সুলতান ওমর আলি সাইফুদ্দিনের নামে মসজিদটির নামকরণ করা হয়েছে। আধুনিক ইসলামী স্থাপত্যের অপূর্ব এই নিদর্শনটির নির্মাণকাজ ১৯৫৮ সালে সমাপ্ত হয়।
ব্রুনাই আন্তর্জাতিক বিমানবন্দর
২০০৮ সালে গবেষণায় দেখা যায়, এই বিমানবন্দরের সম্প্রাসারন ও পরিবর্তন প্রয়োজন এবং সেই অনুযায়ী মহাপরিকল্পনা নেয়া হয়। এই মহাপরিকল্পনার অনেকগুলো ধাপ ছিল, এবং প্রথম ধাপে বিদ্যমান যাত্রী টার্মিনাল বিল্ডিং এবং কার্গো টার্মিনালের উন্নয়ন এবং লক্ষ্যমাত্রা ছিল ২০১৪ সালে কাজ শেষ করা। বর্তমানে, ২০১৩ সালে ১লা অক্টোবর, নতুন আগমন হল খুলে দেয়া হয়। এর ফলে ২০১৪ সালে এই বিমানবন্দরের ক্ষমতা ৩০ লাখে বৃদ্ধি পায়। দ্বিতীয় ধাপ ২০২০ সালে শুরু হওয়ার কথা, যেখানে নতুন টার্মিনাল নিরমানের মাধ্যমে ৮০ লাখ যাত্রী সাংকুলান সম্ভব হবে।